António Costa

António Luís Santos da Costa (født 1961) er en portugisisk jurist og politiker (Partido Socialista). Costa var Portugals statsminister fra 2015 til 2023. Han ble i juli 2024 valgt som president for Det europeiske råd, med tiltredelse 1. desember 2024.

 Liv og virke 
 Bakgrunn 
Hans bestefar ble født i Goa og hans far bodde der store deler av livet. Faren var en ivrig sosialist. Costa er jurist av utdanning.
 Politisk karriere 
Costa var fra 2007 til 2015 ordfører i Lisboa, og ble i 2013 gjenvalgt til en ny periode. Tidligere har han vært minister i flere portugisiske regjeringer, sist gang i regjeringen til José Sócrates. Han var innenriksminister fra 2005 til 2007. Han ble valgt til sosialistpartiets leder i november 2014. I april 2015 gikk han av som ordfører for arbeide med det forestående valget og ambisjonen om å bli statsminister.

Som ordfører i Lisboa tok han i 2010 til orde for en egen avgift for turister: alle tilreisende skulle ifølge planen betale 1 euro ved ankomst og 1,60 euro for hver natt i byen. Etter valget i 2010 flyttet han ordførerkontoret fra det storslåtte rådhuset til den fattige, innvandrerdominerte bydelen Mouraria.

Costa ble statsminister i 2015 etter at hans allianse med miljøpartiet og venstrepartier felte Pedro Passos Coelhos konservative regjering 11 dager etter parlamentsvalget. Costa allianse ville ha slutt på de stramme budsjettene og privatiseringen av offentlig virksomhet etter statsgjeldskrisen fra 2010. Costa kritiserte den avgåtte regjeringen for å vanskjøtte offentlige tjenester og for å tvinge portugisere til å søke arbeid utenlands.

Den 7. november 2023 trakk han seg som statsminister, etter at hans egen stabssjef og fire andre statstjenestemenn, ble arrestert etter mistanke om korrupsjon. 

 Referanser 

 Eksterne lenker 


Kategori:Portugisiske politikere
Kategori:Personer fra Lisboa
Kategori:Portugisiske statsministre